ኣይትሰርሕን ዝብሉኒ ብዙሓት ነይሮም" ብርሃን ዓይኒ ዘለዎም ሰባት፡ ዓይኖም ተጠቒሞም ከንብቡ ምክኣሎም፡ ንዕኦም ዝተውሃበ ጸጋ ክኸውን እንከሎ፡ "ኣነ ብሬይልን ኣጻብዕተይን ተጠቒመ የንብብ። እዚ ንዓይ ማዕረ ዓይኒ'ዩ" ትብል ተሓላቒት መሰላትን በዓልቲ ሞያ ሕግን ጉዱኣት ኣካል ሓበን ግርማ። ሓበን፡ ዋላ'ኳ ኣብቲ ዝሓሸ ቑጠባዊ ዓቕሚ፣ ተበጻሕነት ትምህርትን ካልእን ኣለዎ ተባሂሉ ዝእመን ሃገር እንተተወለደት፡ ኣካለዊ መጉዳእቲ ከም 'መሕፈሪ' ገይሩ ኣብ ዝቖጽር ሕብረተሰብ ብምዕባያ ግን፡ ግጉይ ርድኢት ዘለዎም ሰባት ከም ዘለው ክትፈልጥ ገይሩዋ'ዩ። "ኣይትዓብን፣ ናብ ቤት ትምህርቲ ኣይትኸይድን፣ ኣይትሰርሕን፣ ኣይትምርዖን ዝብሉኒ ብዙሓት ሰባት ነይሮም። ወለደይ ነዚኦም እናተቓለሱ፡ ኣነ'ውን እዞም መልእኽታት ምስ በጽሑኒ፡ ክቃለሶም ግድን ነይሩ" ብምባል፡ ከቢድ ናይ ቘልዕነት ግዜ ከም ዘሕለፈት ትዛረብ። ኣካለዊ መጉዳእቲ፡ 'ሓበን'ዩ' ኢላ እትኣምን እዛ ጓል ኣንስተይቲ፡ እዚ ኣካል'ቲ ደቂ ሰባት ዝገጥሞም ናይ ህይወት ተሞኩሮ'ዩ ትብል። "ዓለም ንምንታይ ጸማም እዝኒ ትህብ?" “ደቀይ ብዓይነይ ክርኢ ጥራሕ’የ ዝነብር” ፍልጥቲ ጸላም ኣፍሪቃ-ኣሜሪካዊት ጸሓፊት ቶኒ ሞሪስ ዓሪፋ በዚ እንሓልፍ ሰባት ክህልወና ዝኽእል ኣማራጺ ተቐቢሉ ዝኸይድ ማሕበረሰብ ስለ ዘሎ ድማ፡ ሓበንና ክንጽምብሎ እምበር ክንሓፍረሉ ኣይግባእን ኢላ ትካታዕ። "ኣይትሕዘኑለይ፤ ካልኦት ኣማራጺታት ተጠቒመ ክንቀሳቐስ ይኽእል እየ። ንሕና ድማ ክብሪ ይግብኣና፤ ኣብ ኩሉ ነገር ድማ ተጠቀምቲ ክንኸውን ኣለና" ዝብል ጎስጓስ ጀሚረ" ዝበለት ሓበን፡ ኣብዚ ሕጂ እዋን፡ ንምኽባር መሰላት ትጉስጉስ። "ጉድኣት ኣካል ዘለኒ ሰብ እየ፤ ጓል ኣንስተይቲ'ውን እየ። ክሳብ ሕጂ ኣብ ባህልና፡ ኣብ ልዕሊ ጓል ኣንስተይቲ፡ ብፍሉይ፡ ጉድኣት ኣካል ንዘለዎም ሰባት ዝበጽሕ "ኢቦሊዝም" ዝበሃል ኣድልዎ ኣሎ። እዚ ጉድኣት ኣካል ዘለዎም ሰባት ካብቶም ጉድኣት ኣካል ዘይብሎም ሰባት ዝተሓቱ እዮም ዝብል ኣረኣእያ ወይ ርድኢት ኮይኑ፡ ክንቃለሶን ጾታዊ ኣድልዎን ዘርኣዉነትን'ውን ከምኡ ክንምክቶምን ይግባእ" ኢላ። "ስራሕ ክህቡኒ ፍቓደኛታት ዘይኮኑ ነይሮም" ዝኾነ ዓይነት ኣካለዊ መጉዳእቲ ዘለዎ ሰብ፡ ብፍላይ ድማ ዓይነ-ስዉር እንተኾይኑ፡ ካልኦት ክእለታቶም ከዕብዩ መገዲ ክኸፍት ከም ዝኽእል ብምግላጽ 'ናይ ገዛ ስራሕ' ዝበሃሉ ስራሓት ተማሂሩ ክዓቢ ኣለዎ ትብል። "ዓይነ ስውራት ምርጫ የብሎምን' ዝብሉ ሰባት'ኳ እንተሃለው፡ ስድራይ ነፊዕኪ ስርሒ፤ ክትዕወቲ ድማ ኢኺ ኢሎም ስለ ዘዕበዩኒ፡ ኣብ ቤት ትምህርቲ ነፊዐ ተማሂረ"። ድሕሪ ትምህርቲ፡ ስራሕ ክትእልሽ ግድን'ዩ'ሞ፡ ስራሕ ክትደሊ ዝጀመረት ሓበን ግን፡ መረዳእታ ትምህርታን ልምዳን መሲጡዎምን ኣእሚኑዎምን ንቃለ መሕትት ምስ ጸውዑዋ፡ ኣካለዊ መጉዳእቲ ስለ ዘለዋ፡ 'እቲ ስራሕ' ክህቡዋ ኣይደፈሩን። "ናብ ቃለ መሕትት ምስ ቐረብኩ፡ ጉድእቲ ኣካል ምዃነይ ምስ ፈለጡ ይቕሬታ ይብሉኒ፤ ስራሕ ክህቡኒ ፍቓደኛታት ኣይኮኑን። ጉድኣት ኣካል ዘለዎም፡ እዚ ክሰርሑ ኣይኽእሉን ዝብል ግጉይ ኣረኣእያን ኣተሓሳስባን ኣሎ። ብዙሓት ትካላት፡ ስራሕ ክሰርሕ ከም ዘይኽእል ብምሕሳብ ብዙሓት ዕድላት ከሊኦምኒ" ትብል። "ሕጊ ገበርቲ ሰናይ ብሰንከይ ዝወጽአ ይመስለኒ" ተጋዳሊት ኣረጋሽ ኣዳነ "ደቀንስትዮ መስዋእትነት ዝኸፈላሉ ቃልሲ ስርዓት ብርዥዋ እዩ ሃኒፁ'' ካብ በለስ ኤለክትሪክ ንምምንጫው ትመራመር ዘላ ኢትዮጵያዊት ደቂ ኣንስትዮ፡ ዓቕመን ብምዕባይ ኣብ ህይወተን ብዙሓት ኣመራጺታት ከም ዘለው ክግንዘባ ይግባእ እትብል ሓበን፡ ኣካለዊ መጉዳእቲ ዘለወን ደቂ ኣንስትዮ ድማ ብፍሉይ ክእለተን ኣብ ምህናጽን ኣማራጺታተን ኣብ ምስፋሕን ከተኩራ ትምዕድ። ጾታዊ ኣድልዎ፡ ንዕድላት ደቂ ኣንስትዮ ዝዕንቕፍ ምዃኑ እትገልጽ በዓልቲ ሞያ ሕጊ ሓበን፡ ኩል ግዜ ማሕለኻ ኮይኑ ዝቕጽል ጉዳይ ብምዃኑ፡ ሕጂ እዞም ነገራት ንምቅላስ እንገብሮ ጎስጓስ፡ ንመጻኢ ወለዶ ክሕግዙ'ዮም ትብል። "ንነብሰይ፡ ፍልይቲ ፍጥረት ክትኾኒ ኣይትሕፈሪ ይብላ። መብዛሕትና፡ ፍሉያት ዝኾንናሉ ምኽንያት ክንሓብኦ ስለ እንፍትን፡ ፍሉይነትና ሓቢእና ክንመሳሰል ንደሊ፤ እዚ ልክዕ ኣይኮነን። ንብስዃ ምዃን እዩ እቲ ዝድለ። ጉድኣት ኣካል ዘለኩም እንተኾይንኩም፡ ሓበን'ዩ እሞ ብእኡ ተጸንበሉ" ኣካለዊ መጉዳእቲ፡ ክትገብሮ ካብ እትደሊ ዝኾነ ይኹን ምንቅስቓስ ከም ዘይደረታ እትዛረብ ሓበን፡ "ማሕለኻታት ዝኣሊ ማሕበረሰብ የድልየና፤ በዚ ኣቢልካ ከኣ ኩሉ ሰብ ዕድላት ክህልዎ'ዩ" ትብል። ተዛማዲ ትሕዝቶ "ብናይ መለስ ጥሮታ እየ ናብራይ ክመርሕ ጸኒሐ" ወ/ሮ ኣዜብ መስፍን13 መስከረም 2019 ቪድዮ, ማርቲን ንጉጊ፡ ስንክልንኡ ንፉዕ ሰኣላይ ካብ ምዃን ኣይኣገዶን።9 ጥቅምቲ 2017 ዶክተር ዘቢብ፡ “ሓደ ሰብ፡ 'ነዚ ዕድል ክትረኽብዮ ኢኺ ፈትኒ' ዝብል መልእኽቲ ሰዲዱለይ”11 ሓምለ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
